
Ministru kabineta sēdes protokollēmums

Informatīvais ziņojums "Par pasākumiem aktīvi darbojošu ražotņu aizsardzības stiprināšanai pret bezpilota līdzekļu radītiem apdraudējumiem"

· 1. Pieņemt zināšanai iesniegto informatīvo ziņojumu.
· 2. Ekonomikas ministrijai līdz 2026. gada 10. jūlijam sagatavot un noteiktajā kārtībā iesniegt Ministru kabinetā priekšlikumus ar grozījumiem tiesiskajā regulējumā, lai nodrošinātu šā informatīvā ziņojuma 3.3.1. apakšpunktā minēto pasīvās aizsardzības stiprināšanas pasākumu ieviešanu.
· 3. Ekonomikas ministrijai līdz 2026. gada 14. augustam sagatavot un noteiktajā kārtībā iesniegt Ministru kabinetā priekšlikumus ar grozījumiem tiesiskajā regulējumā attiecībā uz šā informatīvā ziņojuma 3.3.2. apakšpunktā minēto aktīvās pretdarbības spēju attīstību.
· 4. Ekonomikas ministrijai līdz 2026. gada 14. augustam izvērtēt un iesniegt Ministru kabinetā priekšlikumus par informācijas un komunikācijas tehnoloģiju risinājumiem, kas nodrošinātu aktīvi darbojošu ražotņu īpašnieku vai tiesisko valdītāju detekcijas sistēmu savietojamību ar valsts institūciju informācijas sistēmām un strukturētu informācijas nodošanu Nacionālajiem bruņotajiem spēkiem un Valsts policijai operatīvai reaģēšanai, vienlaikus novērtējot ar šo risinājumu ieviešanu saistīto finansiālo ietekmi.

